﻿ शुरू हो गई मोबाइल नंबर को घर से आधार से जोड़ने की व्यवस्था, जानें क्या है तरीका -You can Link Mobile Number with your Aadhaar Card from Home, These are the Two Easy Ways - Jansatta
केंद्र सरकार के निर्देशों पर छह जनवरी 2018 तक मोबाइल नंबर को आधार कार्ड से लिंक कराना अनिवार्य है।
जनसत्ता ऑनलाइन December 2, 2017 18:20 pm
मोबाइल नंबर को आधार कार्ड से लिंक करना जरूरी है। यह तो सबको पता है। लेकिन इसे किया कैसे जाए, यह अभी भी कई लोग नहीं जानते हैं। अगर आप भी ऐसे ही लोगों में से हैं, तो यह खबर आपके बेहद काम की है। अब आप घर से ही मोबाइल नंबर को आधार कार्ड से लिंक कर सकते हैं। मोबाइल फोन उपभोक्ताओं के लिए सरकार ने इस काम को करने की नई व्यवस्था की है, जो एक दिसंबर से प्रभाव में आ चुकी है। ऐसे में स्पष्ट है कि मोबाइल नंबर को आधार से लिंक कराने के लिए अब उपभोक्ताओं को टेलीकॉम स्टोर्स और दुकानों के चक्कर नहीं लगाने पड़ेंगे। यूनीक आइडेंटिफिकेशन अथॉरिटी ऑफ इंडिया (आईजीएआई) ने इस बारे में कहा है कि उपभोक्ता टेलीकॉम कंपनियों को अपनी बायोमीट्रिक पहचान दिए बगैर भी मोबाइल नंबर से आधार कार्ड को लिंक करा सकते हैं। यह काम करने के दो तरीके हैं। पहला, जिसमें उपभोक्ताओं को ऑनलाइन प्रक्रिया से गुजरना होगा। जबकि, दूसरे में आधार का वेरिफिकेशन आईवीआर हेल्पलाइन नंबर के जरिए किया जा सकता है। आपको बता दें कि केंद्र सरकार के निर्देशों पर छह जनवरी 2018 तक मोबाइल नंबर को आधार कार्ड से लिंक कराना अनिवार्य है।